Foto: iStroyPortal “Ta’sirchan soliq mexanizmini qo‘llash natijasida hosil bo‘lgan soliq qarzini hisobdan chiqarish to‘g‘risida”gi prezident farmoni qabul qilindi. Foydalanilmayotgan obektlar mulkdorlariga nisbatan oshirilgan stavkalarda qo‘llanilgan ta’sirchan soliq mexanizmi natijasida hosil bo‘lgan mol-mulk solig‘i va yer solig‘i bo‘yicha: mavjud soliq qarzi hisobdan chiqariladi; soliq qarzini undirish bilan bog‘liq sud va ijro ishlari tugatiladi. 2022 yil 1 iyuldan farmon kuchga kirgunga qadar bo‘lgan davrda ta’sirchan soliq mexanizmini qo‘llash natijasida undirilgan soliq kelgusi to‘lovlar hisobiga mulkdorlarga qaytariladi. 1 iyuldan bo‘sh turgan binolar, foydalanilmayotgan ishlab chiqarish maydonlari, yashash uchun mo‘ljallanmagan inshootlar, tugallanmagan qurilish obektlariga hamda ushbu obektlar bilan band yerga mol-mulk solig‘i va yer solig‘i oshirilgan stavkalarini qo‘llash, soliq imtiyozlari va preferensiyalar amal qilishini to‘xtatish tartibi bekor qilingan.